Ζαν-Μπατίστ Ρενιώ

Ο **Ζαν-Μπατίστ Ρενιώ** (γαλλικά: Jean-Baptiste Regnault), 1754 - 1829, ήταν Γάλλος νεοκλασικός ζωγράφος.

## Βιογραφικά στοιχεία
Ο Ζαν-Μπατίστ Ρενιώ γεννήθηκε στο Παρίσι στις 9 Οκτωβρίου 1754. Η οικογένεια μετανάστευσε στην Αμερική, όπου από μικρή ηλικία ξεκίνησε την επαγγελματική ζωή του στη θάλασσα, σε εμπορικό πλοίο.

Επιστρέφοντας στο Παρίσι σε ηλικία δεκαπέντε ετών, μαθήτευσε κοντά στους Νικολά-Μπερνάρ Λεπισιέ, Ζοζέφ-Μαρί Βιέν και Ζαν Μπαρντέν, οι οποίοι, αναγνωρίζοντας το ταλέντο του, τον πήραν στη Ρώμη όπου συνέχισε την εκπαίδευσή του. Το 1776 κέρδισε το βραβείο της Ρώμης με τον πίνακα *Αλέξανδρος και Διογένης*. Έμεινε στη βίλα Μέντιτσι ως υπότροφος μαζί με τον Ζακ-Λουί Νταβίντ και τον Πιέρ Περόν.

Το 1783 εξελέγη μέλος της Βασιλικής Ακαδημίας Ζωγραφικής και Γλυπτικής και στο Σαλόν εξέθεσε το έργο υποδοχής του *Η Εκπαίδευση του Αχιλλέα από τον Κένταυρο Χείρωνα* (Μουσείο του Λούβρου).
[αριστερά|μικρογραφία|307x307εσ|''Ελευθερία ή Θάνατος'' (1795) [Αίθουσα Τέχνης Αμβούργου]]
Φιλοτέχνησε πολλούς πίνακες με θέμα την Αρχαιότητα, μετά παθιάστηκε με τη Γαλλική Επανάσταση και ζωγράφισε για το Σαλόν του 1795 τον πίνακα *Ελευθερία ή Θάνατος*: στο κέντρο, το Πνεύμα της Γαλλίας με τρίχρωμα φτερά πετά πάνω από τη γη εκφράζοντας την οικουμενικότητα των ιδεών του 1793. Στα αριστερά της, ο Θάνατος και στα δεξιά της, η Δημοκρατία με τα σύμβολα της ελευθερίας, της ισότητας και της αδελφοσύνης.

Υπό την Πρώτη Αυτοκρατορία, παρήγαγε μεγάλους ιστορικούς πίνακες. Στις 7 Φεβρουαρίου 1807 διορίστηκε καθηγητής ζωγραφικής στη Σχολή Καλών Τεχνών του Παρισιού, θέση που κατείχε από τις 21 Δεκεμβρίου 1805, αλλά χωρίς μισθό.

Εξέθετε τακτικά στο Σαλόν μέχρι το 1809, στη συνέχεια εγκατέλειψε την επίσημη καριέρα του και συνέχισε να ζωγραφίζει για την ευχαρίστησή του πίνακες με θέματα από τη μυθολογία. Από το 1816 έως το 1822 ήταν καθηγητής σχεδίου στην Πολυτεχνική σχολή. 

Έλαβε τον τίτλο του βαρόνου στις 19 Ιουλίου 1829.

Ο Ζαν-Μπατίστ Ρενιώ παντρεύτηκε τη Σοφί Μεγιέ με την οποία απέκτησαν τρεις γιους.

Πέθανε στο Παρίσι στις 12 Νοεμβρίου 1829. Είναι ενταφιασμένος στο κοιμητήριο Περ-Λασαίζ.

## Μαθητές
Ο Ζαν-Μπατίστ Ρενιώ είχε πολλούς μαθητές, μεταξύ των οποίων τους Μερί-Ζοζέφ Μπλοντέλ, Πιέρ-Ναρσίς Γκερέν, Ρομπέρ Λεφέβρ, Ανριέτ Λοριμιέ, Λουί Ερσάν, Σαρλ-Πωλ Λαντόν, Ιπολίτ Λεκόντ, κλ. Η σχολή του ήταν για πολύ καιρό αντίπαλη σε επιρροή με τη σχολή του Νταβίντ, του οποίου τον κλασικισμό άμβλυνε με μια πιο ευέλικτη και αισθησιακή τέχνη.

## Επιλογή έργων

Αρχείο:Jean-Baptiste Regnault - Alexandre et Diogene.jpg|*Αλέξανδρος και Διογένης*, (1776)
Αρχείο:Jean-Baptiste Regnault 001.jpg|*Η εκπαίδευση του [[Αχιλλέας|Αχιλλέα]] από τον Κένταυρο [[Χείρων|Χείρωνα]]* (1782), Λούβρο
Αρχείο:Château de Versailles, salon des nobles, Pygmalion priant Vénus d'animer sa statue, Jean-Baptiste Regnault.jpg|*Η Προέλευση της γλυπτικής ή ο [[Πυγμαλίων (Κύπρου)|Πυγμαλίων]] ερωτευμένος με το άγαλμά του*, (1786), Βερσαλλίες
Αρχείο:Regnault Socrates Tears Alcibiades from the Embrace of Sensual Pleasure.jpg|*Ο [[Σωκράτης]] αρπάζει τον [[Αλκιβιάδης|Αλκιβιάδη]] από την αγκαλιά της Ηδονής* (1791), Παρίσι, Λούβρο.
Αρχείο:Regnault-Der Tod der Kleopatra.jpg|*Ο θάνατος της [[Κλεοπάτρα Ζ΄ της Αιγύπτου|Κλεοπάτρας]]*, (1796-1799), Ντύσσελντορφ
Αρχείο:Regnault - Les trois Grâces 01.jpg|*Οι τρεις Χάριτες*, (1797-1798), Λούβρο
Αρχείο:The Judgement of Paris by Jean Baptiste Regnault.jpg|*Η κρίση του [[Πάρις|Πάρι]]*, (περ. 1812), Ντιτρόιτ
Αρχείο:PSYCHÉ.png|*Η [[Ψυχή (μυθολογία)|Ψυχή]]*, δεκαετία του 1800
Αρχείο:Mariage de Jérôme Bonaparte et de Catherine de Wurtemberg.jpg|*Ο γάμος του [[Ιερώνυμος Βοναπάρτης|Ζερόμ Βοναπάρτη]] με την [[Αικατερίνη της Βυρτεμβέργης|Αικατερίνη της Βυρτεμβέργη]]*ς το 1807, Βερσαλλίες
Αρχείο:Regnault - Hortense de Beauharnais, Malmaison.jpg|Ορτάνς ντε Μπωαρναί, 1810, κάστρο του Μαλμαιζόν
Αρχείο:Empress Joséphine of France (Jean-Baptiste Regnault) - Nationalmuseum - 19493.tif|Αυτοκράτειρα Ιωσηφίνα, Εθνικό μουσείο Σουηδίας
Αρχείο:Napoleon consul Regnault Museo Napoleonico.jpg|Ναπολέων Α΄, (1804)


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα